CELEX: 32013R1227
Language: lv
Date: 2013-11-29 00:00:00
Title: Komisijas Īstenošanas regula (ES) Nr. 1227/2013 ( 2013. gada 29. novembris ), ar ko nosaka eksporta licenču pieteikumiem piemērojamo piešķīruma koeficientu dažiem piena produktiem, kuri eksportējami uz Dominikānas Republiku atbilstīgi Regulā (EK) Nr. 1187/2009 minētajai kvotai

30.11.2013   
            
            
               LV
            
            
               Eiropas Savienības Oficiālais Vēstnesis
            
            
               L 320/29
            
         KOMISIJAS ĪSTENOŠANAS REGULA (ES) Nr. 1227/2013
   (2013. gada 29. novembris),
   ar ko nosaka eksporta licenču pieteikumiem piemērojamo piešķīruma koeficientu dažiem piena produktiem, kuri eksportējami uz Dominikānas Republiku atbilstīgi Regulā (EK) Nr. 1187/2009 minētajai kvotai
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1),
   ņemot vērā Komisijas 2009. gada 27. novembra Regulu (EK) Nr. 1187/2009, ar ko nosaka īpašus sīki izstrādātus noteikumus par to, kā piemērot Padomes Regulu (EK) Nr. 1234/2007 attiecībā uz piena un piena produktu eksporta licencēm un eksporta kompensācijām (2), un jo īpaši tās 31. panta 3. punktu,
   tā kā:
   
               (1)
            
            
               Regulas (EK) Nr. 1187/2009 III nodaļas 3. iedaļā ir noteikta procedūra, kā tiek piešķirtas eksporta licences dažiem piena produktiem, kuri eksportējami uz Dominikānas Republiku atbilstīgi šai valstij atvērtajai kvotai.
            
         
               (2)
            
            
               Šīs iedaļas noteikumi, kas grozīti ar Komisijas Īstenošanas regulu (ES) Nr. 990/2013 (3), paredz iespēju uzņēmējiem licenču pieteikumus eksportam iesniegt no 1. līdz 10. novembrim, ja pēc licenču iesniegšanas perioda, kas minēts Regulas (EK) Nr. 1187/2009 29. panta pirmajā daļā, pieejami jebkādi kvotas daudzumi. Īstenošanas regulas (ES) Nr. 990/2013 2. pantā norādīts, ka 2013./2014. kvotas gadā kopējais pārpalikušais daudzums ir 9 018 tonnas.
            
         
               (3)
            
            
               Pieteikumos, kas par kārtējo 2013./2014. kvotas gadu iesniegti 2013. gadā laikā no 1. līdz 10. novembrim, norādītie daudzumi ir mazāki par pieejamajiem daudzumiem. Tāpēc, ievērojot Regulas (EK) Nr. 1187/2009 31. panta 3. punkta ceturto daļu, ir lietderīgi paredzēt atlikušā daudzuma piešķiršanu. Ir arī jāparedz nosacījums, ka eksporta licences par šo atlikušo daudzumu izdod, ja kompetentajai iestādei ir paziņots, kādu papildu daudzumu attiecīgais uzņēmējs pieņem, kā arī ja ieinteresētie uzņēmēji iemaksā nodrošinājumu,
            
         IR PIEŅĒMUSI ŠO REGULU.
   1. pants
   Akceptē eksporta licences pieteikumus, kas no 2013. gada 1. novembra līdz 10. novembrim iesniegti par kārtējā 2013./2014. kvotas gada atlikušo periodu.
   Regulas (EK) Nr. 1187/2009 27. panta 2. punktā minēto produktu daudzumus, par kuriem iesniegti pirmajā daļā minētie eksporta licences pieteikumi, reizina ar piešķīruma koeficientu 73,918032.
   Eksporta licences par daudzumiem, kuri pārsniedz pieteikumos norādītos daudzumus un kuri piešķirti saskaņā ar otrajā daļā norādītajiem koeficientiem, izdod pēc tam, kad vienas nedēļas laikā pēc šīs regulas publicēšanas uzņēmējs tos pieņēmis, un ar nosacījumu, ka ir iemaksāts attiecīgais nodrošinājums.
   2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 29. novembrī
      
         
            Komisijas un tās priekšsēdētāja vārdā –
         
            lauksaimniecības un lauku attīstības ģenerāldirektors
         
         Jerzy PLEWA
      
   
   
      (1)  OV L 299, 16.11.2007., 1. lpp.
   
      (2)  OV L 318, 4.12.2009., 1. lpp.
   
      (3)  Komisijas 2013. gada 15. oktobra Īstenošanas regula (ES) Nr. 990/2013, ar ko groza Regulu (EK) Nr. 1187/2009 attiecībā uz piena un piena produktu eksportu uz Amerikas Savienotajām Valstīm un Dominikānas Republiku (OV L 275, 16.10.2013., 3. lpp.).